stanford-oval/wikipedia huggingface dataset:
ตำบลพนางตุง

| ตำบลพนางตุง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Phanang Tung
ทะเลน้อย
ประเทศ: ไทย
จังหวัด: พัทลุง
อำเภอ: ควนขนุน
พื้นที่
 • ทั้งหมด: 65.00 ตร.กม. (25.10 ตร.ไมล์)
ประชากร (2566)
 • ทั้งหมด: 9,878 คน
 • ความหนาแน่น: 151.97 คน/ตร.กม. (393.6 คน/ตร.ไมล์)
รหัสไปรษณีย์ : 93150
รหัสภูมิศาสตร์: 930512
 ส่วนหนึ่งของสารานุกรมประเทศไทย
พนางตุง เป็นตำบลในอำเภอควนขนุน จังหวัดพัทลุง โดยมีองค์กรปกครองส่วนท้องถิ่นภายในพื้นที่เป็นเทศบาลตำบลพนางตุง มีพื้นที่ทางน้ำอยู่ในเขตทะเลน้อย ทะเลสาบสงขลา และเป็นที่ตั้งของสะพานเฉลิมพระเกียรติ 80 พรรษา (สะพานเอกชัย) เชื่อมกับอำเภอระโนด จังหวัดสงขลา
ที่ตั้งและอาณาเขต

ตำบลพนางตุง มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลทะเลน้อย
ทิศตะวันออก ติดต่อกับตำบลบ้านขาว และตำบลระโนด (อำเภอระโนด จังหวัดสงขลา)
ทิศใต้ ติดต่อกับตำบลลำปำ และตำบลชัยบุรี (อำเภอเมืองพัทลุง)
ทิศตะวันตก ติดต่อกับตำบลมะกอกเหนือ ตำบลปันแต และตำบลแหลมโตนด
| เทศบาลตำบลพนางตุง |
| --- | --- |
เทศบาลตำบล
ทต.พนางตุงที่ตั้งสำนักงานเทศบาลตำบลพนางตุง
พิกัด:  7°46′41.1″N 100°06′42.7″E﻿ / ﻿7.778083°N 100.111861°E﻿ / 7.778083; 100.111861
ประเทศ:  ไทย
จังหวัด: พัทลุง
อำเภอ: ควนขนุน
พื้นที่
 • ทั้งหมด: 65.00 ตร.กม. (25.10 ตร.ไมล์)
ประชากร (2566)
 • ทั้งหมด: 9,878 คน
 • ความหนาแน่น: 151.97 คน/ตร.กม. (393.6 คน/ตร.ไมล์)
รหัส อปท.: 05930505
ที่อยู่ สำนักงาน: เลขที่ 349 หมู่ 3 ถนนควนขนุน-ทะเลน้อย ตำบลพนางตุง อำเภอควนขนุน จังหวัดพัทลุง 93150
เว็บไซต์: www.phanangtung.go.th
 ส่วนหนึ่งของสารานุกรมประเทศไทย
ประวัติ

พนางตุง เดิมเป็นที่ตั้งของอำเภอควนขนุน โดยมีที่ตั้งอยู่ริมทะเลน้อย ระยะแรกชื่อว่า อำเภอทะเลน้อย ต่อมาปี พ.ศ. 2459 ได้ย้ายที่ว่าการอำเภอทะเลน้อย มาตั้งที่ควนพนางตุง ทางจังหวัดพัทลุงจึงเปลี่ยนแปลงชื่อให้ตรงกับพื้นที่เป็น อำเภอพนางตุง ปี พ.ศ. 2466 ได้ย้ายที่ว่าการอำเภออีกครั้ง โดยย้ายกลับไปตั้งที่เดิมคือที่บ้านควนขนุน และเปลี่ยนชื่ออำเภอพนางตุง เป็น อำเภอควนขนุน
คําเรียกขานพื้นที่ว่า พนางตุง นั้น มาจากคําบอกเล่าของปราชญ์พื้นบ้านที่บอกว่าลักษณะภูมิประเทศของควน วางเป็นแนวยาวเหมือนกําแพงขวางกั้นจึงได้ชื่อว่า พนางตุง มาจากคําว่า พนัง ซึ่งแปลว่าที่กั้น ดังนั้น พนางตุง จึงหมายถึงควนที่กั้นระหว่างพื้นที่ด้านตะวันออกและทิศตะวันตกของตําบล และอีกที่มาของชื่อมาจากคำว่า พนาง แปลว่า พระนาง และ ตุง แปลว่า ล้ม รวมกันแล้วจึงมีความหมายว่า เนินนางล้ม
ปี พ.ศ. 2501 นายพันธุ์ สายตระกูล ผู้ว่าราชการจังหวัดพัทลุง ประกาศแยกพื้นที่ด้านเหนือของตำบลพนางตุง ได้แก่ หมู่ 2 บ้านปลายตอก, หมู่ 3 บ้านบน, หมู่ 5 บ้านบนออก, หมู่ 6 บ้านธรรมเสถียร และหมู่ 10,13 บ้านทะเลน้อย รวม 6 หมู่บ้าน แยกตั้งออกเป็น ตำบลทะเลน้อย ก่อนที่ในปี พ.ศ. 2531 ทางจังหวัดพัทลุงได้เปลี่ยนแปลงเขตตำบลทะเลน้อยกับตำบลพนางตุง โดยโอนพื้นที่หมู่ 6 บ้านธรรมเสถียร,บ้านใสตอ ของตำบลทะเลน้อย มาตั้งเป็นหมู่ 10 บ้านธรรมเสถียร,บ้านใสตอ ของตำบลพนางตุง
การปกครองส่วนภูมิภาค > การปกครองส่วนภูมิภาค

ตำบลพนางตุงแบ่งพื้นที่การปกครองออกเป็น 13 หมู่บ้าน ได้แก่
หมู่ที่ 1 บ้านทะเลน้อย
หมู่ที่ 2 บ้านทะเลน้อย
หมู่ที่ 3 บ้านควนพนางตุง
หมู่ที่ 4 บ้านชายคลอง
หมู่ที่ 5 บ้านท่าช้าง
หมู่ที่ 6 บ้านใสกลิ้ง
หมู่ที่ 7 บ้านค่าย
หมู่ที่ 8 บ้านหัวหรั่ง
หมู่ที่ 9 บ้านปากคลองเก่า
หมู่ที่ 10 บ้านธรรมเถียร
หมู่ที่ 11 บ้านไทรงาม
หมู่ที่ 12 บ้านปากห้วย
หมู่ที่ 13 บ้านทะเลน้อย
การปกครองส่วนภูมิภาค > การปกครองส่วนท้องถิ่น

ตำบลพนางตุงเดิมมีฐานะเป็นสภาตำบลพนางตุง ในปี พ.ศ. 2517 ต่อมาปี พ.ศ. 2538 สภาตำบลพนางตุงมี 13 หมู่บ้าน พื้นที่ 65.00 ตารางกิโลเมตร ประชากร 4,932 คน และ 1,324 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลพนางตุงอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลพนางตุง
ปี พ.ศ. 2550 เขตองค์การบริหารส่วนตำบลพนางตุงมี 13 หมู่บ้าน พื้นที่ 65.00 ตารางกิโลเมตร ประชากร 9,763 คน และ 2,882 ครัวเรือน มีรายได้จริงโดยไม่รวมเงินอุดหนุนในปีงบประมาณที่ผ่านมาตั้งแต่ 12.17 ล้านบาทรายจ่ายประจำ 6.61 ล้านบาท คิดเป็นร้อยละ 62:38  เมื่อหักรายจ่ายประจำแล้วมีเงินเหลือประมาณ 7.58 ล้านบาท สมาชิกองค์การบริหารส่วนตำบลพนางตุงจะครบวาระในวันที่ 24 กรกฎาคม พ.ศ. 2551 และประสงค์จัดตั้งเป็นเทศบาลตำบลพนางตุงตั้งแต่วันที่ 25 กรกฎาคม พ.ศ. 2551
เรซ่า กูดารี

เรซ่า กูดารี (อังกฤษ: Reza Goodary, เปอร์เซีย: رضا گودری, ออกเสียง: [reˈzɒː ɡudæriː];โมฮัมหมัดเรซ่า กูดารี (อังกฤษ: Mohammadreza Goodary, เปอร์เซีย: محمدرضا گودری, เกิดเมื่อวันที่ 14 ธันวาคม พ.ศ. 2531) เป็นศิลปินผู้ใช้ศิลปะการต่อสู้แบบผสมผสานชาวอิหร่าน ซึ่งเขาเชี่ยวชาญในคาราเต้ มวยไทย บราซิลเลียนยิวยิตสู และมีสถิติการต่อสู้คาราเต้มืออาชีพ 299 ครั้ง
ประวัติชีวิตในวัยเด็กและการศึกษา

เรซ่า กูดารี เกิดที่กรุงเตหะรานและใช้ชีวิตในวัยเด็กในพื้นที่ Narmak ในปี 2538 เขาเริ่มเล่นยูโดเมื่ออายุ 7 ขวบ จากนั้นเขาก็เริ่มเรียนศิลปะการต่อสู้แบบจีนดั้งเดิม เนื่องจากความสนใจในวิธีการต่อสู้ที่ใช้งานได้จริง เขาจึงมุ่งความสนใจไปที่คาราเต้แบบเต็มตัวแทน
อาชีพ > อิหร่าน

เรซ่า กูดารี ฝึกฝนภายใต้การดูแลของ Hamid Soltani ตามที่กฎหมายของอิหร่านกำหนด และเขาเสร็จสิ้นการรับราชการทหารที่ได้รับมอบหมาย
อาชีพ > ประเทศไทย

หลังจากชนะการแข่งขันคาราเต้ทีมชาติอิหร่าน 20 รายการ เรซ่า กูดารีก็สนใจศิลปะการต่อสู้อื่นๆ เช่นกัน เมื่อโค้ชของเขาย้ายไปเยอรมนีในเดือนกุมภาพันธ์ 2559 เขาตัดสินใจย้ายมาประเทศไทย
อาชีพ > สหรัฐอเมริกา

เมื่อวันที่ 27 สิงหาคม พ.ศ. 2564 เรซ่า กูดารีประกาศว่าอีกไม่นานเขาจะฝึกในสหรัฐอเมริกา
อาชีพศิลปะการต่อสู้ > ศิลปะการต่อสู้แบบผสมผสาน

ปัจจุบันเขามีส่วนร่วมในการฝึกศิลปะการต่อสู้แบบผสมผสานภายใต้การดูแลของ Mehdi Zatout ใน Venum Training Camp ในประเทศไทย เรซ่า กูดารี เปิดตัวศิลปะการต่อสู้แบบผสมผสานกับ Jean Carlos Pereira ในศึกแฟร์เท็กซ์ไฟท์ มวยมันพันธุ์เอ็กซ์ตรีม เมื่อวันที่ 30 เมษายน 2565 เขาแพ้คะแนนด้วยการตัดสินใจแยก
อาชีพศิลปะการต่อสู้ > คาราเต้แบบสัมผัสเต็มรูปแบบ

ในปี 2559 เขาได้รับรางวัลที่ 3 ในการแข่งขันคาราเต้ระดับนานาชาติที่พัทยา และติดอันดับหนึ่งในแปดของโลกที่  Byakuren Kaikan Cup ในโอซาก้า ในปี 2560 และ 2561 เขาได้รับรางวัลที่ 1 ในการแข่งขันชิงแชมป์แห่งชาติญี่ปุ่นที่เกาะโอกินาวะ
อาชีพศิลปะการต่อสู้ > มวยไทย

ในปี 2559 เรซ่า กูดารีได้เรียนมวยไทยภายใต้การอุปถัมภ์ของศักดิ์มงคล สิทธิชูโชค ระหว่างปี 2561 ถึง 2563 เขาได้เข้าร่วมไฟต์มวยไทยอาชีพแปดรายการในประเทศไทย เมื่อวันที่ 22 เมษายน 2561 เขาได้พบกับนักสู้ UFC คือ Phil Hawes ใน MAX Muay Thai
อาชีพศิลปะการต่อสู้ > บราซิลเลี่ยนยิวยิตสู

ในปี 2562 เขาเริ่มฝึกบราซิลยิวยิตสูภายใต้การดูแลของ Celso Rolim Junior ที่ ค่ายมวยแฟร์เท็กซ์ เขาสามารถรับเข็มขัดสีน้ำเงินบราซิล jiu-jitsu จากมือของ De'Alonzio Jackson เขาได้ต่อสู้เพื่อเหรียญตรา สยาม คัพ บราซิลเลียนยิวยิตสู และ COPA de Bangkok นอกจากนี้ เขายังเข้าร่วมในทัวร์นาเมนต์ระดับนานาชาติ 4 รายการ 20 แมตช์ในกีฬายิวยิตสูของบราซิลในปี 2562 และ 2563 ซึ่งเขาประสบความสำเร็จในการชก 16 ครั้งและ 6 เหรียญทอง 1 เหรียญเงิน และ 3 เหรียญทองแดง และในปี พ.ศ. 2565 เขาได้รับรางวัลเหรียญทอง ADCC บราซิลเลียนยิวยิตสู.
อาชีพศิลปะการต่อสู้ > มวยสากล

เมื่อวันที่ 18 ธันวาคม พ.ศ. 2564 กูดารี แพ้ ศิริมงคล สิงห์มนัสศักดิ์ โดยการตัดสินใจ (แยก) ในรายการ BKFC Thailand 1 (The Game Changer) การตัดสินนี้มาพร้อมกับความผิดพลาดอย่างร้ายแรงของผู้ตัดสินในรอบที่ห้า ซึ่งเปลี่ยนผลของการต่อสู้และในที่สุดก็บังคับให้ผู้ตัดสินขอโทษ
อาชีพศิลปะการต่อสู้ > ปรมาจารย์ศิลปะการต่อสู้โลก

ในปี 2559 และ 2562 เรซ่า กูดารีได้รับรางวัลเหรียญทองแดงจาก ปรมาจารย์ศิลปะการต่อสู้โลก ในเกาหลีใต้
อาชีพศิลปะการต่อสู้ > Yongmudo

ในปี 2559 และ 2562 เขาได้รับรางวัลเหรียญเงินในการแข่งขัน Yongmudo ระดับนานาชาติ
สมาชิกมืออาชีพ

เรซ่า กูดารี เข้าเป็นสมาชิกของ World Kumite Organisation (W.K.O.) ในปี 2011 เขาเป็นสมาชิกของสหพันธ์กีฬามวยไทยแห่งสหรัฐอเมริกา (USJJF), สหพันธ์มวยไทยแห่งสหรัฐอเมริกา (USMF) และสหพันธ์คาราเต้โดแห่งชาติสหรัฐอเมริกา (USA-NKF) เขามีสายดำคาราเต้สายที่ 4 และระดับ (A) ระดับโลกในด้านการฝึกสอนและการตัดสินโดยองค์กร ชินเดนไค
สรุปผลงาน > คาราเต้ติดต่อแบบเต็ม

| ปี | การแข่งขัน | สถานที่จัดงาน | อันดับ | เหตุการณ์ |
| --- | --- | --- | --- | --- |
| 2559 | การแข่งขัน Byakuren Kaikan International | เมืองพัทยา, ประเทศไทย | 3rd | การแข่งขันรายบุคคล |
| 2560 | การแข่งขัน Byakuren Kaikan Japan | เกาะโอกินาวะ, ประเทศญี่ปุ่น | 1st | การแข่งขันรายบุคคล |
| 2561 | การแข่งขัน Byakuren Kaikan Japan | เกาะโอกินาวะ, ประเทศญี่ปุ่น | 1st | การแข่งขันรายบุคคล |
สรุปผลงาน > บราซิลเลี่ยนยิวยิตสู

| ปี | การแข่งขัน | สถานที่จัดงาน | อันดับ | เหตุการณ์ |
| --- | --- | --- | --- | --- |
| 2562 | สยาม คัพ บราซิลเลียนยิวยิตสู | กรุงเทพมหานคร, ประเทศไทย | 1st | รายบุคคล Gi |
| 2562 | COPA de Bangkok | กรุงเทพมหานคร, ประเทศไทย | 1st | รายบุคคล No-gi |
| 2562 | COPA de Bangkok | กรุงเทพมหานคร, ประเทศไทย | 1st | รายบุคคล Gi |
| 2562 | COPA de Bangkok | กรุงเทพมหานคร, ประเทศไทย | 1st | รายบุคคล No-gi |
| 2562 | COPA de Bangkok | กรุงเทพมหานคร, ประเทศไทย | 2nd | รายบุคคล Gi |
| 2563 | ไทยแลนด์ แชมป์เปียนชิพ | กรุงเทพมหานคร, ประเทศไทย | 1st | การแข่งขันยิวยิตสู |
| 2563 | สยาม คัพ บราซิลเลียนยิวยิตสู | กรุงเทพมหานคร, ประเทศไทย | 1st | รายบุคคล No-gi |
| 2563 | สยาม คัพ บราซิลเลียนยิวยิตสู | กรุงเทพมหานคร, ประเทศไทย | 3rd | รายบุคคล Gi |
| 2563 | สยาม คัพ บราซิลเลียนยิวยิตสู | กรุงเทพมหานคร, ประเทศไทย | 3rd | รายบุคคล No-gi |
| 2565 | ADCC บราซิลเลียนยิวยิตสู | เทศบาลนครภูเก็ต, ประเทศไทย | 1st | รายบุคคล No-gi |
สรุปผลงาน > ปรมาจารย์ศิลปะการต่อสู้โลก

| ปี | การแข่งขัน | สถานที่จัดงาน | อันดับ | เหตุการณ์ |
| --- | --- | --- | --- | --- |
| 2559 | ปรมาจารย์ศิลปะการต่อสู้โลก | ช็องจู, ประเทศเกาหลีใต้ | 3rd | การแข่งขันรายบุคคล |
| 2562 | ปรมาจารย์ศิลปะการต่อสู้โลก | ช็องจู, ประเทศเกาหลีใต้ | 3rd | การแข่งขันรายบุคคล |
| 2562 | ปรมาจารย์ศิลปะการต่อสู้โลก | ช็องจู, ประเทศเกาหลีใต้ | 3rd | การแข่งขันรายบุคคล |
สรุปผลงาน > Yongmudo

| ปี | การแข่งขัน | สถานที่จัดงาน | อันดับ | เหตุการณ์ |
| --- | --- | --- | --- | --- |
| 2559 | International Yongmudo | ช็องจู, ประเทศเกาหลีใต้ | 2nd | การแข่งขันรายบุคคล |
บันทึกศิลปะการต่อสู้แบบผสม

| 0 | 1 | 2 |
| --- | --- | --- |
| Professional record breakdown | Professional record breakdown |  |
| 1 match | 0 wins | 1 loss |
| By decision | 0 | 1 |
| Res>  | สถิติ | คู่ต่อสู้ | Method | Event | วันที่ | รอบ | เวลา | สถานที่ | หมายเหตุ |
| --- | --- | --- | --- | --- | --- | --- | --- | --- | --- |
| แพ้ | 0–1 | Jean Carlos Pereira | การตัดสินใจ (แยก) | ศึกแฟร์เท็กซ์ไฟท์ มวยมันพันธุ์เอ็กซ์ตรีม | 2565-04-30 | 3 | 5:00 | กรุงเทพมหานคร, ประเทศไทย |  |
บันทึกมวย

| Res>  | สถิติ | คู่ต่อสู้ | Method | Event | วันที่ | รอบ | เวลา | สถานที่ | หมายเหตุ |
| --- | --- | --- | --- | --- | --- | --- | --- | --- | --- |
| แพ้ | 0–1 | ศิริมงคล สิงห์มนัสศักดิ์ | การตัดสินใจ (แยก) | BKFC Thailand 1 | 000000002564-12-18-000018 ธันวาคม 2564 | 5 | 2:00 | เมืองพัทยา, ประเทศไทย |  |
ดูเพิ่ม

มวยไทยสภามวยโลก
ชินเดนไค
แหล่งข้อมูลอื่น

เว็บไซต์ทางการ
เรซ่า กูดารี ที่อินเทอร์เน็ตมูวีเดตาเบส
เรซ่า กูดารี โปรไฟล์ บน IFMA
เรซ่า กูดารี ที่เฟซบุ๊ก
เรซ่า กูดารี ที่อินสตาแกรม
เรซ่า กูดารี ที่เอกซ์ (ทวิตเตอร์)
ทานตะวัน

สำหรับความหมายอื่น ดูที่ ทานตะวัน (แก้ความกำกวม)
| ทานตะวัน |
| --- | --- |

ดอกทานตะวันสีเหลืองสว่าง

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Asterales
วงศ์:: Asteraceae
เผ่า:: Heliantheae
สกุล:: Helianthus
สปีชีส์:: H.  annuus
ชื่อทวินาม
Helianthus annuus L.

ทานตะวัน มีชื่อตามภาษาถิ่นพายัพว่า บัวผัด เป็นพืชปีเดียว (annual plant) อยู่ในวงศ์ Asteraceae มีฐานรองกลุ่มดอก (inflorescence) ขนาดใหญ่ ลำต้นโตได้สูงถึง 3 เมตร ฐานรองกลีบดอกอาจกว้างได้ถึง 30 เซนติเมตร ชื่อ "ทานตะวัน" ถูกใช้อ้างอิงถึงพืชทั้งหมดในสกุล Helianthus ด้วยเช่นกัน
ทานตะวันเป็นพืชท้องถิ่นของอเมริกากลาง มีหลักฐานแสดงให้เห็นว่ามีการปลูกดอกทานตะวันในประเทศเม็กซิโกตั้งแต่ประมาณ 2600 ปีก่อนคริสตกาล
ตำนานดอกทานตะวัน

ในเทพนิยายกรีกมีนางไม้ชื่อ Clytie ที่หลงรักเทพอพอลโล ซึ่งเป็นเทพแห่งดวงอาทิตย์ ได้เฝ้ามองอพอลโลทุกวันจนผมสีทองของเธอกลายเป็นกลีบดอกสีเหลืองและใบหน้ากลายเป็นดอกทานตะวัน  ชื่อ Helianthus มาจากคำว่า helios ที่แปลว่าดวงอาทิตย์ กับคำว่า anthos ที่แปลว่า ดอกไม้ ที่งดงามมาก
การเข้ามาของดอกทานตะวันในประเทศไทย

ดอกทานตะวันเข้ามาในประเทศในรัชสมัยสมเด็จพระนารายณ์มหาราช โดยชาวฝรั่งเศสนำมาปลูก ปัจจุบัน มีการปลูกทานตะวันเป็นท้องทุ่งจำนวนมากในประเทศไทย แม้กระทั่งในพื้นที่กรุงเทพมหานคร ซึ่งมีเนื้อที่ทั้งหมด 10 ไร่ ริมถนนประเสริฐมนูกิจ หลังโรงเรียนสตรีวิทยา 2 เขตลาดพร้าว จนกลายเป็นสถานที่ท่องเที่ยว และนิยมถ่ายรูปที่ได้รับความนิยม
การใช้ประโยชน์

ทานตะวันเป็นพืชให้น้ำมันโดยสกัดจากเมล็ด น้ำมันดอกทานตะวันมีกรดไขมันไม่อิ่มตัวสูงสามารถนำไปใช้ในการฟอกหนังและประกอบอาหาร
ทานตะวันเป็นพืชที่มีบทบาทมากในการฟื้นฟูดิน ตัวอย่างเช่น ทานตะวันสะสมตะกั่วได้ 0.86 mg/kg เมื่อเลี้ยงแบบไฮโดรโพนิกส์ และส่งเสริมการย่อยสลายคาร์โบฟูรานได้ 46.71 mg/kg
| ต้นอ่อนทานตะวัน |
| --- | --- |

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Asterales
วงศ์:: Asteraceae
เผ่า:: Heliantheae
สกุล:: Helianthus
สปีชีส์:: H.  annuus
ชื่อทวินาม
Helianthus annuus L.
น้ำมันทานตะวัน

สามารถนำมาใช้ปรุงอาหารได้ เช่น การนำมาผัด หรือนำมาปรุงน้ำสลัด มีบางส่วนที่นำมาใช้บริโภคเป็นน้ำมันและเครื่องสำอาง
น้ำมันจากเมล็ดทานตะวันเป็นน้ำมันที่มีคุณภาพสูง โดยมีน้ำมันไม่อิ่มตัวสูงกว่าร้อยละ 90 ซึ่งร่างกายไม่สามารถสังเคราะห์ขึ้นเองได้ (ช่วยลดคอเลสเตอรอลที่เป็นสาเหตุของการเกิดโรคไขมันอุดตันในเส้นเลือด ช่วยป้องกันโรคหลอดเลือดหัวใจ และโรคมะเร็ง) และยังประกอบไปด้วยวิตามินเอ วิตามินดี วิตามินอี และวิตามินเคอีกด้วย เมื่อเก็บไว้เป็นเวลานานก็ไม่เกิดกลิ่นหืน อีกทั้งยังทำให้สีกลิ่นและรสชาติไม่เปลี่ยนแปลง นอกจากจะนำมาใช้เป็นน้ำมันพืชแล้ว ยังนิยมนำมาใช้ในอุตสาหกรรมการแปรรูปเป็นผลิตภัณฑ์ต่าง ๆ เช่น ทำเนยเทียม น้ำมันสลัด ครีม นมที่มีไขมัน และอาหารอีกหลายชนิด นอกจากนี้ยังนำมาใช้ในอุตสาหกรรมสี ฟอกสี ทำสบู่ น้ำมันชักเงา น้ำมันหล่อลื่นเครื่องยนต์ ทำฟิล์ม ใช้ในการฟอกหนัง เคลือบผิวผลไม้ในลักษณะขี้ผึ้ง เช่น การทำเทียนไข หรือเครื่องสำอาง บ้างใช้เป็นน้ำมันนวด หรือใช้เป็นส่วนผสมของครีมนวดผม หรือผสมในโลชั่นบำรุงผิว (เนื่องจากมีวิตามินอีสูง)
กากจากเมล็ดทานตะวันหลังการสกัดเอาน้ำมัน จะมีโปรตีนอยู่ประมาณ 30-40% สามารถนำมาใช้เป็นส่วนผสมของอาหารสำหรับสัตว์เลี้ยงได้ และยังใช้เป็นแหล่งแคลเซียมสำหรับปศุสัตว์ได้เป็นอย่างดี แต่จะมีปริมาณของกรดอะมิโนอยู่เพียงเล็กน้อย และขาดไลซีน จึงต้องนำมาใช้อย่างรอบคอบ เมื่อจะนำไปผสมเป็นอาหารสัตว์ที่มิใช่สัตว์เคี้ยวเอื้อง นำมาใช้ทำ Lecithin(เลซิทิน) เพื่อใช้ในทางการแพทย์ในการช่วยลดคอเลสเตอรอลในคนไข้ที่มีคอเลสเตอรอลในเส้นเลือด
ต้นอ่อนทานตะวัน

คือต้นอ่อนของทานตะวันที่มีอายุ 7 - 11 วัน ในต้นอ่อนทานตะวันมีสารอาหารที่ดีต่อร่างกาย เช่น ไฟเบอร์ โปรตีน ธาตุเหล็ก แคลเซียม สังกะสีโพแทสเซียม ไขมัน
ต้นอ่อนทานตะวันจัดเป็นอาหารที่มีประโยชน์ต่อร่างกายอย่างมาก เพราะมีสารชนิดหนึ่งที่มีชื่อเรียกว่า GABA (gamma aminobotyric acid)กรดแกมมาอะมิโนบิวทีริก ซึ่งเจ้าสารชนิดนี้มีคุณสมบัติในการช่วยป้องกันโรคมากมายหลายชน­­­ิด เช่น โรคมะเร็ง โรคเบาหวาน ช่วยในการควบคุมน้ำหนัก บำรุงเซลล์สมอง ป้องกันการเกิดโรคอัลไซเมอร์ ช่วยบำรุงผิวพรรณ สายตา ชะลอความแก่ชรา
นอกจากนี้ก็ยังอุดมไปด้วยวิตามินบี 1 บี 6 วิตามินอี วิตามินซี และเซเลเนียม กรดไขมันโอเมก้า 3, 6, 9 มีโฟเลทสูง เหมาะสำหรับหญิงตั้งครรภ์ และขจัดเชื้อโรคต่าง ๆ ในปอด โดยในศาสตร์ของแพทย์แผนอายุรเวทโบราณนั้น ต้นอ่อนทานตะวันสามารถช่วยป้องกันการติดเชื้อในระบบทางเดินหายใ­จได้อีกด้วย และจากข้อมูลการวิจัยของ Medical Center, University of Maryland สหรัฐ เมื่อปี 2553 ระบุว่า ต้นอ่อนทานตะวัน (Sunflower Sprouts) มีกรด Linoleic ในปริมาณมาก ช่วยในการบำรุงสมองและกระดูกให้แข็งแรง ทั้งยังอุดมไปด้วยวิตามินบี วิตามินอี และโฟเลต ช่วยเพิ่มภูมิต้านทานให้แก่ร่างกาย ป้องกันโรคหัวใจและมะเร็ง และช่วยให้ระบบขับถ่ายดีด้วย
นอกจากนี้ ข้อมูลการวิจัยของ International Sprout Growers Association เมื่อปี 2554 ระบุว่ามีธาตุเหล็กสูง ช่วยลดระดับคอเลสเตอรอลได้ อีกด้วย
ต้นอ่อนทานตะวันมีโปรตีนมากกว่าผักกาดเขียวถึง 2 เท่า วิตามิน A, B2, E, D, K และยังมีวิตามิน A สูงกว่าน้ำมันเมล็ดข้าวโพดและเมล็ดถั่วเหลืองกว่า 3 เท่าเลยทีเดียว แต่เมื่อนำเมล็ดทานตะวันมาเพาะเป็นต้นอ่อนทานตะวัน คุณค่าทางอาหารจะเพิ่มมากขึ้น เช่น มีโปรตีนสูงกว่าถั่วเหลือง มีวิตามินA สูง ช่วยบำรุงสายตา ผิวพรรณ และชะลอความแก่
การปลูกต้นอ่อนทานตะวัน

การเตรียมดิน
การเตรียมดินก่อนปลูก ควรไถดินให้ลึกในระดับ 30 เซนติเมตรหรือลึกกว่านั้น เพราะว่าเมื่อฝนตกดินจะสามารถรับน้ำให้ซึมซับอยู่ในดินได้มากขึ้น การไถดินลึกจะช่วยทำลายการอัดแน่นของดินในชั้นไถพรวน ทำให้น้ำซึมลงในดินชั้นล่างได้มากขึ้น ควรกำจัดวัชพืชในแปลงให้สะอาด และไถย่อยดินครั้งสุดท้ายให้ร่วนซุย หากมีการใส่ปุ๋ยคอกหรือปุ๋ยหมักลงไปพร้อมกับการย่อยดินครั้งสุดท้ายจะช่วยเสริมธาตุอาหารต่าง ๆ เพื่อให้พืชนำไปใช้ประโยชน์
การปลูก
หลังจากเตรียมดินเสร็จแล้ว ควรทำร่องสำหรับหยอดเมล็ดโดยให้แต่ละร่องห่างกัน 70-75 เซนติเมตร และให้หลุมปลูกในร่องห่างกัน 25-30 เซนติเมตร หยอดหลุมละ 2 เมล็ด แล้วกลบดินโดยให้เมล็ดอยู่ลึก 5-8 เซนติเมตร เมื่อพืชงอกได้ 10 วัน หรือมีใบจริง 2-4 คู่ให้ถอนแยกเหลือไว้เฉพาะต้นที่แข็งแรงเพียงหลุมละ 1 ต้น และถ้าหากดินมีความชื้นต่ำควรใช้ระยะปลูกกว้างขึ้น
การยกร่องนี้ เพื่อเป็นการสะดวกในการให้น้ำ โดยเฉพาะอย่างยิ่งการปลูกในฤดูแล้งที่ต้องการน้ำมาก ส่วนการปลูกในฤดูฝน ถ้าเป็นดินที่มีการระบายน้ำดีก็ไม่จำเป็นต้องยกร่องและใช้ระยะปลูกเช่นเดียวกับยกร่อง
การปลูกวิธีนี้ ต้องใช้เมล็ดพันธุ์ลูกผสมจำนวน 0.7 กิโลกรัมต่อไร่ และปลูกตามระยะที่แนะนำนี้จะได้จำนวนต้น 6,400-8,500 ต้นต่อไร่
การใส่ปุ๋ย
ทานตะวันเป็นพืชที่ให้โปรตีน และแร่ธาตุสูง จึงควรใส่ปุ๋ยในปริมาณที่พืชต้องการตามสภาพดินที่ปลูกด้วยสำหรับปุ๋ยเคมีที่เหมาะสมที่แนะนำคือสูตร 15-15-15 หรือ 16-16-8 อัตรา 30-50 กิโลกรัมต่อไร่ โดยใส่รองพื้นพร้อมปลูกและใช้ปุ๋ยยูเรีย 46-0-0 อัตรา 20-30 กิโลกรัมต่อไร่ เมื่อทานตะวันอายุได้ 30 วัน หรือมีใบจริง 6-7 คู่ ซึ่งเป็นระยะกำลังจะออกดอก หากมีการตรวจวิเคราะห์ดินก่อนปลูก จะช่วยให้การใช้ปุ๋ยมีประสิทธิภาพยิ่งขึ้นและในกรณีที่เป็นดินทรายและขาดธาตุโบรอน ควรใส่ผงโบแรกซ์ประมาณ 2 กิโลกรัมต่อไร่ จะทำให้เพิ่มผลผลิตได้มากและทำให้คุณภาพของเมล็ดทานตะวันดีขึ้น
การให้น้ำทานตะวัน
น้ำเป็นปัจจัยหนึ่งที่มีผลกระทบต่อการผลิตทานตะวัน หากความชื้นในดินมีน้อยก็จะทำให้ผลผลิตลดลงด้วย การให้น้ำที่เหมาะสมแก่ทานตะวันจึงจะทำให้ได้รับผลผลิตดีด้วย ดังนั้นการให้น้ำควรปฏิบัติดังนี้
ครั้งที่ 1 หลังจากปลูกเสร็จแล้วรีบให้น้ำทันที หรือควรทำการปลูกทันที หลังฝนตกเพื่อใช้ความชื้นในดินให้เต็มที่โดยไม่ต้องรดน้ำ
ครั้งที่ 2 ระยะมีใบจริง 2 คู่ หรือประมาณ 10-15 วัน หลังงอก
ครั้งที่ 3 ระยะเริ่มมีตาดอก หรือประมาณ 30-35 วัน หลังงอก
ครั้งที่ 4 ระยะดอกเริ่มบาน หรือประมาณ 50-55 วัน หลังงอก
ครั้งที่ 5 ระยะกำลังติดเมล็ด หรือประมาณ 60-70 วัน หลังงอก การให้น้ำควรให้น้ำอย่างเพียงพอให้ดินชุ่ม แต่ไม่ต้องถึงกับแฉะและน้ำขังการให้น้ำควรคำนึงถึงความชุ่มชื้นในดินด้วย ไม่ควรปล่อยให้ดินแห้งมาก โดยเฉพาะอย่างยิ่งช่วงแรกของการเจริญเติบโตจนถึงระยะติดเมล็ด
ทานตะวันกับแสงอาทิตย์

คือ ดอกทานตะวันหันหน้าเข้าหาดวงอาทิตย์ เป็นการตอบสนองแบบ (Positive Phototropism)คือการตอบสนองต่อสิ่งเร้าที่มากระตุ้นเพียงด้านเดียว เกิดจากฮอร์โมน ออกซิน (Auxin)เพราะแสงมีอิทธิพลทำให้การกระจายตัวของ(ออกซิน)เปลี่ยนแปลงไปจากปกติ เมื่อแสงส่องมายังพืช ด้านที่ได้รับแสงจะมีออกซินน้อยเพราะออกซินได้หนีไปอยู่ด้านที่มืดกว่า ด้านที่มืดจึงมีการยืดตัวและมีการเจริญเติบโตมากกว่าด้านที่รับแสง ยอดของพืชจึงโค้งเบนเข้าหาแสงจึงดูเหมือนว่าดอกทานตะวันหันหน้ามองพระอาทิตย์อยู่ตลอดเวลา ซึ่งต่างจากแบบ (Negative Phototropism) ซึ่งเป็นการเคลื่อนไหวหาแสง เช่น หญ้าแพรก
(ข้อสังเกต) ดอกทานตะวันที่มีอายุน้อยจะหันหน้าหาดวงอาทิตย์จริงแต่ดอกทานตะวันที่แก่แล้วหรืออายุมากแล้วจะไม่สนใจดวงอาทิตย์เลย ยิ่งเป็นดอกที่เหี่ยวแล้วจะไม่หันหน้าไปหาดวงอาทิตย์เลย นั่นคือวันสุดท้ายที่มันจะยังมีแรงหันหน้าไปหาดวงอาทิตย์ได้ ก็จะเป็นเวลาตอนเย็นกลางคืนทิ้งช่วงไป 12 ชั่วโมง หลังจากนั้นรุ้งเช้าดอกทานตะวันก็จะไม่หันหน้าหาดวงอาทิตย์อีก ดอกทานตะวันที่เหี่ยวสวนใหญ่จะหันหน้าไปทาง(ทิศตะวันตก) นอกเสียจากลมจะพัดแรงทำให้หันไปทิศทางอื่น
ภาพทานตะวัน

ทานตะวัน
ผึ้งกำลังดูดน้ำหวานจากดอกทานตะวัน
ต้นทานตะวัน สูงประมาณ 2 เมตร
ต้นกล้าของทานตะวัน หลังจากเริ่มงอกเพียง 3 วัน
ทุ่งทานตะวันทางตะวันออกของบัลแกเรีย
โครงสร้างของดอกทานตะวัน
ดอกทานตะวันกับผึ้ง
ดอกทานตะวัน (French:Tournesol)
ดอกทานตะวันรัสเซียขนาดใหญ่
ดอกทานตะวัน
ภาพจากเนเธอร์แลนด์, มิถุนายน 2549
ทานตะวันพันธุ์เตี้ย จาก ม.เทคโนโลยีราชมงคลอีสาน วิทยาเขตสุรินทร์
ทานตะวันดอกสีแดง จากไร่ใน อ.พัฒนานิคม จ.ลพบุรี
ทุ่งทานตะวัน อ.พัฒนานิคม จ.ลพบุรี
ความสำคัญของดอกทานตะวัน

ช่อดอกทานตะวัน
↑  ความหมายของดอกทานตะวันกับความรัก https://www.loveyouflower.com
↑  University of Cincinnati (2008, April 29). Ancient Sunflower Fuels Debate About Agriculture In The Americas. ScienceDaily. Retrieved April 29, 2008, from /releases/2008/04/080429075321.htm
↑  "เที่ยวลาดพร้าว เข้าวัดไหว้พระ ชมทุ่งทานตะวัน". ผู้จัดการออนไลน์. 31 March 2009. สืบค้นเมื่อ 12 January 2015.[ลิงก์เสีย]
↑  สุพัตรา แก้วแสนสุข, นิตยาไชยเนตร, และ พอจิต นันทนาวัฒน์. (2551). ผลของตะกั่วไนเตรตต่ออัตราการงอกและการเจริญเติบโตของพืชในระบบไฮโดรโพนิกส์. การประชุมเสนอผลงานวิจัยระดับบัณฑิตศึกษาแห่งชาติ ครั้งที่ 9, 14 – 15 มีนาคม 2551, บัณฑิตวิทยาลัย มหาวิทยาลัยบูรพา
↑  Teerakun, M. (2004). Phytoremediation of Carbofuran Residue in Soil. Thesis, Khon Kaen University.
↑  ดูเพิ่มเติมที่ รายชื่อพืชที่สะสมสารบางชนิดได้ดี
↑  หนังสือสมุนไพรลดไขมันในเลือด 140 ชนิด.  (เภสัชกรหญิง จุไรรัตน์ เกิดดอนแฝก).  “ทานตะวัน”  หน้า 107-108.
↑  โครงการสารานุกรมไทยสำหรับเยาวชน โดยพระราชประสงค์ในพระบาทสมเด็จพระเจ้าอยู่หัว.  “ทานตะวัน”  [ออนไลน์].  เข้าถึงได้จาก: kanchanapisek.or.th/kp6/.  [03 เม.ย. 2014].
↑  กรมส่งเสริมการเกษตร.  “ทานตะวัน”  [ออนไลน์].  เข้าถึงได้จาก: ssnet.doae.go.th/ssnet2/Library/plant/sun.htm.  [03 เม.ย. 2014].
↑  หนังสือพจนานุกรมสมุนไพรไทย, ฉบับพิมพ์ครั้งที่ 5.  (ดร.วิทย์ เที่ยงบูรณธรรม).  “ทานตะวัน”  หน้า 375-379.
↑  หนังสือสารานุกรมสมุนไพรไทย-จีน ที่ใช้บ่อยในประเทศไทย.  (วิทยา บุญวรพัฒน์).  “ทานตะวัน”  หน้า 262.
↑  หนังสือสมุนไพรลดไขมันในเลือด 140 ชนิด.  (เภสัชกรหญิง จุไรรัตน์ เกิดดอนแฝก).  “ทานตะวัน”  หน้า 107-108.
↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2016-03-29. สืบค้นเมื่อ 2015-10-19.
↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2012-08-16. สืบค้นเมื่อ 2015-10-07.
↑  https://th.wikipedia.org/wiki/%E0%B8%81%E0%B8%B2%E0%B8%A3%E0%B9%80%E0%B8%9A%E0%B8%99%E0%B8%95%E0%B8%B2%E0%B8%A1%E0%B9%81%E0%B8%AA%E0%B8%87
↑  https://th.wikipedia.org/wiki/%E0%B8%AD%E0%B8%AD%E0%B8%81%E0%B8%8B%E0%B8%B4%E0%B8%99
↑  https://en.wikipedia.org/wiki/Phototropism
↑  https://th.wikipedia.org/wiki/%E0%B8%97%E0%B8%B4%E0%B8%A8%E0%B8%95%E0%B8%B0%E0%B8%A7%E0%B8%B1%E0%B8%99%E0%B8%95%E0%B8%81
| ด ค กพรรณไม้ดอกไม้ประดับ ที่กล่าวถึงในเพลงอุทยานดอกไม้ เรียงตามลำดับการกล่าวถึง |
| --- | --- |
 ผกา  จำปา  จำปี  กุหลาบ  ราตรี  พะยอม  อังกาบ  กรรณิการ์  ลำดวน  นมแมว  ซ่อนกลิ่น  ยี่โถ  ชงโค  มณฑา  สายหยุด  เฟื่องฟ้า  ชบา  สร้อยทอง  บานบุรี  ยี่สุ่น  ขจร  ประดู่  พุดซ้อน  พลับพลึง  หงอนไก่  พิกุล  ทานตะวัน  รักเร่  กาหลง  ประยงค์  พวงทอง  บานชื่น  พุทธชาด  พวงชมพู  กระดังงา  รสสุคนธ์  บุนนาค  นางแย้ม  สารภี  อุบล  จันทน์กะพ้อ  ผีเสื้อ  เล็บมือนาง  พุดตาน  กล้วยไม้  ดาวเรือง  อัญชัน  ยี่หุบ  มะลิวัลย์
มาร์ก กูกูเรยา

มาร์ก กูกูเรยา ซาเซตา (สเปน: Marc Cucurella Saseta; เกิด 22 กรกฎาคม พ.ศ. 2541) เป็นนักฟุตบอลชาวสเปน ปัจจุบันลงเล่นในตำแหน่งแบ็กซ้ายและกองกลางตัวกว้างให้สโมสรฟุตบอลเชลซีในพรีเมียร์ลีก และทีมชาติสเปน
สโมสร

กูกูเรยาเกิดในอะเล็ลยา บาร์เซโลนา แคว้นกาตาลุญญา เขาเริ่มเล่นฟุตซอล กับสโมสรฟุตซอลอะเล็ลยา ก่อนที่จะเข้าร่วมทีมเยาวชนของอัสปัญญ็อล ในปี พ.ศ. 2549 ในปี พ.ศ. 2555 เขาได้ย้ายไปบาร์เซโลนา ต่อมาในวันที่ 26 พฤศจิกายน พ.ศ. 2559 ในขณะที่เขายังอายุน้อยอยู่ แต่เขาได้ลงเล่นกับบาร์เซโลนาเบ ด้วยการเป็นผู้เล่นตัวสำรองในการแข่งขันเซกุนดาดิบิซิออน เบ ในนัดที่ชนะโอสปิตาเลต 4–0
กูกูเรยา ลงเล่นถึง 17 นัด เพื่อที่จะช่วยให้ทีมขึ้นชั้นไปเล่นในเซกุนดาดิบิซิออน ต่อมาในวันที่ 7 กรกฎาคม พ.ศ. 2560 เขาได้ต่อสัญญาไปจนถึงปี พ.ศ. 2564 ด้วยมูลค่าสัญญา 12 ล้านยูโร เขาลงเล่นในการแข่งขันอย่างเป็นทางการครั้งแรกในวันที่ 1 กันยายน โดยเป็นผู้เล่นตัวจริงในนัดที่เสมอกับกรานาดา 2–2
กูกูเรยา ได้ลงเล่นให้กับทีมชุดใหญ่ของบาร์เซโลนาครั้งแรกในวันที่ 24 ตุลาคม พ.ศ. 2560 โดยเป็นผู้เล่นตัวสำรอง เปลี่ยนตัวแทนลูว์กา ดีญ ในการแข่งขันโกปาเดลเรย์ ซึ่งชนะเรอัลมูร์เซีย 3–0 เขาทำประตูแรกในฟุตบอลอาชีพได้ในวันที่ 17 มีนาคม ในนัดที่บาร์เซโลนาเบแพ้ลอร์กา
เกียรติประวัติ > สโมสร

โกปาเดลเรย์: 2017–18
เกียรติประวัติ > ทีมชาติ

ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2019